**Közigazgatási szerződés**

**Ács Város Önkormányzata és**

**Ács Város Roma Nemzetiségi Önkormányzat**

**között**

**2024.**

**Közigazgatási szerződés**

mely létrejött egyrészről:

**Ács Város Önkormányzata** (székhelye: 2941 Ács, Gyár utca 23, adószáma: 15729655-2-11, törzskönyvi nyilvántartási száma: 729655, képviseli: Dr. Szentirmai István polgármester), a továbbiakban: Helyi Önkormányzat,

másrészt:

**Ács Roma Nemzetiségi Önkormányzat** (székhelye: 2941 Ács, Gyár utca 23, adószáma: 15787671-1-11, törzskönyvi nyilvántartási száma: 787671, képviseli: Markó Renáta elnök) a továbbiakban: Nemzetiségi Önkormányzat,

a továbbiakban együttesen: Szerződő felek között a Nemzetiségek jogairól szóló 2011. évi CLXXIX. törvény (a továbbiakban: Njtv.) 80. § (2) bekezdése alapján, az alulírott helyen és időben, az alábbi tartalommal:

Szerződő felek jelen szerződésben rögzítik a Nemzetiségi Önkormányzat helyiséghasználatával, az Njtv. 80. § (1) bekezdésében meghatározott önkormányzati működési feltételek biztosításával kapcsolatos feladatok ellátásának, a költségvetés előkészítésének, jóváhagyásának eljárási rendjével és a költségvetési gazdálkodással, az információs és adatszolgáltatási, a beszámolási kötelezettség teljesítésével, valamint a nyilvántartási tevékenységgel, illetve a vagyonkezeléssel összefüggő szabályokat.

**A Nemzetiségi Önkormányzat számlavezetése**

1. A Nemzetiségi Önkormányzat önálló fizetési számla nyitásával, törzskönyvi nyilvántartásba vételével és adószám igénylésével kapcsolatos feladatok ellátásáért az Ácsi Polgármesteri Hivatal (a továbbiakban: Hivatal) pénzügyi osztályának vezetője felel.
2. A Nemzetiségi Önkormányzat fizetési számláját az OTP Bank Nyrt.-nél vezeti, számlaszáma: 11740078-15787861.
3. A Nemzetiségi Önkormányzat működésének támogatását a Nemzetiségi Önkormányzat a Helyi Önkormányzaton keresztül a Magyarország központi költségvetéséről szóló (mindenkori) törvényben meghatározottak szerint veszi igénybe.

**A Nemzetiségi Önkormányzat működése személyi és tárgyi feltételeinek biztosítás**

1. A Helyi Önkormányzat a Nemzetiségi Önkormányzat részére térítésmentesen biztosítja az önkormányzati feladatok ellátásához szükséges helyiséghasználatot a Helyi Önkormányzat tulajdonában lévő, Ács, Gyár utca 23. szám alatti ingatlanban található épületben. A helyiség használatához kapcsolódó tárgyi infrastruktúra és rezsiköltséget a Helyi Önkormányzat viseli.
2. A Helyi Önkormányzat a Hivatal útján biztosítja a Nemzetiségi Önkormányzat részére a működéshez szükséges tárgyi és személyi feltételeket, melynek keretében a Hivatal ellátja:
3. a Nemzetiségi Önkormányzat képviselő-testületi ülései jegyzőkönyveinek a Nemzeti Jogszabálytárba ([www.njt.hu](http://www.njt.hu)) való feltöltését,
4. a Képviselő-testület és a tisztségviselők döntéseinek előkészítésével kapcsolatos feladatokat, a döntéshozatalhoz szükséges nyilvántartási, sokszorosítási és postázási feladatokat,
5. a Nemzetiségi Önkormányzat működésével, gazdálkodásával kapcsolatos nyilvántartási, iratkezelési feladatokat.
6. A 2. pontban meghatározott feladatellátáshoz kapcsolódó költségeket – a Képviselő-testület tagjai telefonhasználatának kivételével – a Helyi Önkormányzat viseli.
7. Az Njtv. 80. § (4) bekezdése alapján a jegyző megbízásából a Nemzetiségi Önkormányzat képviselő-testületi ülésein a jegyző által kijelölt személy vesz részt.

**A Nemzetiségi Önkormányzat költségvetési határozatának előkészítése, tartalma, határideje**

1. A jegyző, vagy az általa kijelölt személy a Nemzetiségi Önkormányzat költségvetési határozatának előkészítéséhez szükséges adatokat – a költségvetési törvényből adódó részletes információk rendelkezésére állását követően – közli a Nemzetiségi Önkormányzat elnökével.
2. A Nemzetiségi Önkormányzat költségvetési határozatának szerkezetére, tartalmára az államháztartásról szóló 2011. évi CXCV. számú törvény (Áht.) 26. §-ában és az Államháztartásról szóló törvény végrehajtásáról szóló 368/2011. (XII. 31.) számú Kormány rendelet (Ávr.) 29. §-ában foglalt szabályokat kell alkalmazni.
3. A Hivatal által elkészített határozat tervezetet és költségvetési előterjesztést a Nemzetiségi Önkormányzat elnöke terjeszti a Képviselő-testület elé.
4. A költségvetési határozat elfogadásának határideje: tárgyév február 15. napja.

**A költségvetési előirányzatok módosításának rendje**

1. Amennyiben a Nemzetiségi Önkormányzat az eredeti költségvetési előirányzatain felül többletbevételt ér el, bevételkiesése keletkezik, illetve kiadási előirányzatain belül átcsoportosítást hajt végre, a költségvetési határozatát módosítja.
2. A költségvetési határozat módosításával kapcsolatos határozatot a Hivatal pénzügyi osztálya készíti el.

**Költségvetési információk szolgáltatásának rendje**

1. A Hivatal a Nemzetiségi Önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási és adatszolgáltatási feladatok ellátásával kapcsolatos jogosultságokat és kötelezettségeket, a gazdálkodás rendjét szabályozó belső szabályzatok hatályát kiterjeszti a Nemzetiségi Önkormányzatra.

**A költségvetési gazdálkodás rendje**

1. A Nemzetiségi Önkormányzat gazdálkodásának végrehajtásával kapcsolatos feladatokat a Hivatal pénzügyi osztálya látja el.
2. A kötelezettségvállalás, a pénzügyi ellenjegyzés, a teljesítésigazolás, az érvényesítés és az utalványozás rendjére vonatkozó szabályokat a Hivatalnak a kötelezettségvállalás, utalványozás, pénzügyi ellenjegyzés, érvényesítés, teljesítés igazolás rendjéről szóló gazdálkodási szabályzata tartalmazza, melynek hatálya az Intézményre is kiterjed.
3. A Nemzetiségi Önkormányzat pénzkezelésének szabályait a Hivatalnak a Nemzetiségi Önkormányzatra is kiterjesztett hatályú pénzkezelési szabályzata tartalmazza.

**A költségvetési információk szolgáltatásának rendje**

1. A Hivatal a Nemzetiségi Önkormányzat vagyoni, számviteli nyilvántartását elkülönítetten vezeti.
2. A Nemzetiségi Önkormányzat a helyi Önkormányzat által biztosított támogatásról a vonatkozó önkormányzati rendelet, illetve a támogatási szerződés előírásainak megfelelően beszámol.
3. A Nemzetiségi Önkormányzat a zárszámadási határozathoz csatolt szöveges előterjesztésben számol be a beszámolási időszakban végzett szakmai feladatokról, valamint a költségvetési előirányzatok alakulásáról. Az előterjesztés megalapozásának számszerű adatait, információit a Hivatal pénzügyi osztálya biztosítja.
4. Az Ávr.-ben meghatározott adatszolgáltatás során szolgáltatott adatok valódiságáért, a számviteli szabályokkal és a statisztikai rendszerre való tartalmi egyezőségéért a Nemzetiségi Önkormányzat Képviselő-testületénél elnőke felelős.

**A belső kontrollrendszer, a belső ellenőrzés kialakításának és működtetésének szabályai**

1. A Nemzetiségi Önkormányzat belső kontrollrendszerének kialakítása és működtetése a jegyző feladata.
2. A Hivatalnak a belső kontrollrendszerre vonatkozó belső szabályzatainak hatálya (integrált kockázatkezelési szabályzat, szervezeti integritást sértő események kezelésének rendje, belső kontrollrendszer szabályzat, ellenőrzési nyomvonal) hatálya kiterjed a Nemzetiségi Önkormányzatra.
3. A Nemzetiségi Önkormányzat belső ellenőrzését a Komárom és Környéke Önkormányzati Társulás által megbízott, megfelelő végzettséggel és szakmai gyakorlattal rendelkező, a Pénzügyminisztérium nyilvántartásában szereplő belső ellenőr látja el, megbízási szerződés alapján (a megbízási szerződés tartalmazza a Komárom és Környéke Önkormányzati Társuláshoz tartozó nemzetiségi önkormányzatok belső ellenőrzésére vonatkozó rendelkezést).
4. A Nemzetiségi Önkormányzat belső ellenőrzésére az éves belső ellenőrzési terv alapján kerül sor, amely beépítésre kerül a Helyi Önkormányzat éves belső ellenőrzési tervébe. Az éves belső ellenőrzési tervet (amennyiben az tartalmaz a Nemzetiségi Önkormányzat ellenőrzésére vonatkozó feladatot) a Nemzetiségi Önkormányzat elnöke is jóváhagyja.
5. A Nemzetiségi Önkormányzat önálló belső ellenőrzési kézikönyvvel nem rendelkezik, a Komárom és Környéke Önkormányzati Társulás belső ellenőrzési könyvének hatálya kiterjed a Nemzetiségi Önkormányzat ellenőrzésére is.

**Vegyes rendelkezések**

1. A költségvetés tervezésével, végrehajtásával kapcsolatos feladatok, határidők összegzése:

A Nemzetiségi Önkormányzat képviselő-testülete határozatban dönt:

1. a Nemzetiségi Önkormányzat éves költségvetéséről a tárgyév február 15. napjáig;
2. a Nemzetiségi Önkormányzat éves beszámolójáról, a Magyar Államkincstár által megjelölt határidőig, oly módon, hogy az a tárgyévet követő ötödik hónap utolsó napján hatályba lépjen;
3. a Nemzetiségi Önkormányzat költségvetési előirányzatainak módosításáról, azonnal,
4. a Nemzetiségi Önkormányzat és a Helyi Önkormányzat között létrejött Közigazgatási szerződés felülvizsgálatáról, szükség szerint, általános, vagy időközi választások esetén, az alakuló ülést követő 30 napon belül.

**Vegyes rendelkezések**

1. Szerződő felek kijelentik, hogy az éves költségvetés és az éves költségvetési beszámoló elkészítése során jelen szerződésben rögzített eljárási rendnek megfelelően járnak el, és az elfogadott költségvetés végrehajtása során az együttműködés szabályait kölcsönösen betartják.
2. Szerződő felek jelen szerződést határozott időre, a Nemzetiségi Önkormányzat megbízásának idejére kötik, és szükség szerint módosítják. A jegyző a szerződésre vonatkozó jogszabályok változása miatti módosítások szükségességét a Helyi és a Nemzetiségi Önkormányzatnak jelzi.
3. Jelen Közigazgatási szerződést a Helyi Önkormányzat Képviselő-testülete a ..................... számú határozatával, a Nemzetiségi Önkormányzat Képviselő-testülete a ....................... számú határozatával hagyta jóvá.
4. Jelen Közigazgatási szerződés a képviselő-testületek jóváhagyásával egyidőben lép hatályba. Ezzel egyidőben a 2024. február 13-i, a Helyi Önkormányzat és a Nemzetiségi Önkormányzat közötti Közigazgatási szerződés hatályát veszti.

Ács, ……………….. …… Ács, ………….……….. ……

Dr. Szentirmai István Markó Renáta

Polgármester Elnök

Ács Város Önkormányzata Ács Város Roma Nemzetiségi Önkormányzat